Den Vest-Sjællandske Avis, 1834-03-08
Den Franske Seglbevarer har i de Deputeredes Kammer fremlagt, den 25de Febr., et overmaade vigtigt Lovforslag. Efterat han nemlig havde bragt i Erindring alle de Forsøg, som ere gjorte siden Julirevolutionen paa at fuldkaste den indførte Tingenes Orden i Frankerige, og efterat han havde skildret hvorledes Principet for de politiske Associationer, havde givet sig tilkiende i alle de Oprørs-Scener, som have foruroeliget Paris, Lyon, Marseille, Grenoble og St. Etienne; hvorledes de have antaget Menneskekiærlighedens Maske og opmuntret Arbeidernes Coalitioner, saa oplæste han følgende Lovudkast: Art. 1. Bestemmelserne i den 291de Artikel af Straffelovbogen skulle anvendes paa enhver Association af over 20 Personer, om de endog have inddeelt sig i Sectioner, hvoraf enhver har et ringere Antal af Medlemmer, og om de end ikke forsamle sig til bestemte Dage og Timer. 2. Hvo som hører til den Association, som ikke er authoriseret, bliver straffet med Fængselstraf fra 2 Maaneder til eet Aar og med en Pengestraf fra 50 til 1000 Franker. 3. Attentater imod Statens Sikkerhed, som begaaes af Associationer, blive ifølge den 28de Artikel af det constitutionelle Charte bragte for Pairskammeret. - Den Deputerede Augustin Giraud havde spurgt i Kammeret hvad Ministeriet vilde giøre ved de mange Uroeligheder i Frankerige, hvorpaa Seglbevareren svarede, at han vilde fremlægge dette Lovudkast. - Journal des Debats yttrer: at de politiske Associationer maae ophæves eller en Borgerkrig vil blive uundgaaelig i Frankerige. Man forventer at denne Plan vil giøre et ufordeelagtigt Jndtryk i Publikum, da denne Lov imod Associationerne er strengere end Napoleons, hvormed dog Restaurationen lod sig nøie, og da Ministeren Guizot havde faa Maaneder efter Julirevolutionen erklæret paa Tribunen, at Regieringen vilde aldrig betiene sig af den 291de Artikel af den criminelle Lovbog mod Associationerne. - Men Regieringen er vel bleven foranlediget til dette Skridt af de Folkebevægelser, som have yttret sig den 23de Februar i Paris i Anledning af Loven mod Colporteurene. PolitiePræfektens Hr. Gisquets trufne Foranstaltninger: i denne Henseende vare ligesaa strenge som velgiørende, f. Ex. naar en Colporteur tillader sig at udraabe et Skrift som strider mod den Agtelse som skyldes Kongens Person, eller mod den ofsentlige Moral, saa mister han strax Tilladelsen, til at drive denne Næringsvei. Det republikaanske Partie var nu meget misfornøiet med denne Foranstaltning, da det betiener sig af Colporteurerne til at forfølge sine Planer. Den 24de tog Tumulten til. Udgiverne af de Ugeblade, som tiene til at bearbeide Folkestemningen, besluttede selv at publicere dem. Moniteuren beretter, at en Person steeg op paa en Hiørnesteen for at oplæse et Ugeblad. Stadens Sergeanter, som vilde forhindre det, bleve modtagne med Steen, og en Politie-Officiant stærkt saaret; men Folketale ren og nogle af hans Tilhørere bleve arresterede. Nogle Timer sildigere forsamlede sig nogle Grupper paa Børspladsen, men bleve flere Gange adspredte af Municipalgarden og Linietropperne og Pladsen gjort røddelig. Den anden Legion af Nationalgarden udmærkede sig ved sin Jver. Jmellem Kl. 6 og 7 samlede sig en temmelig talrig Hob paa Hiørnet af Gaderne Montmartre og Faydeau, den bar et Carricatur-Billede; men blev snart sprængt. Kl. 8 viiste sig andre Sværme ved Porten St. Martin; en Hob paa omtrent 50 Personer standsede udenfor en Sværdsegers Huus og slog Vinduerne ind og havde bemægtiget sig Vaabnene, dersom ikke Municipalgarden var kommen til og havde paagrebet nogle af Tumultuanterne; flere smaae Tumulter forefaldt hist og her, men Kl. 10 om Aftenen var alt roeligt; omtrent 30 Personer ere arresterede. Oppositionsbladene ville deels skildre disse Optøier som langt betydeligere, og deels omtale de Politiets Fremgangsmaade, som yderst brutalt. Sagen er i det Hele en Ubetydelighed.